EkBass/fiwiki-20250220-pages-articles huggingface dataset:
Vauvarokko

Vauvarokko on herpesvirusten aiheuttama rokkotauti, joka on tyypillinen noin 0,5–2 vuoden ikäisillä pienillä lapsilla.http://www.sairaslapsi.com/frame.cfm/cms/id=524/sprog=4/grp=2/menu=1/ Sairaus voi jäädä oireettomaksi, ja lähes kaikki sairastavat vauvarokon alle 3-vuotiaina.http://www.yliopistonapteekki.fi/displayArticle.do?articleId=2162 Vauvarokon tyypillisiä merkkejä ovat ärtyisyys ja kuumeen nouseminen korkeaksi, toisinaan 39–40 °C:seen. Pahimman kuumevaiheen jälkeen ilmenee vaaleanpunertavaa ja pienitäpläistä ihottumaa. Joillakin lapsilla sairaus saattaa saada aikaan kuumekouristuksen. Vauvarokkoon liittyvä kuume kestää tavallisesti noin kolme vuorokautta, ja ihottuma saattaa hävitä muutamissa tunneissa tai viimeistään parissa päivässä. Vauvarokko on hyvin harvinainen yli 3-vuotiaillahttp://www.terveyskirjasto.fi/terveyskirjasto/tk.koti?p_artikkeli=als00043 , ja sairaus jättää elinikäisen immuniteetin, jolloin ihminen ei voi sairastua siihen toista kertaa elämässään. == Lähteet == Luokka:Virustaudit Luokka:Seulonnan keskeiset artikkelit
Olli Puhakka

Risto Olli Petter Puhakka (11. huhtikuuta 1916 Sortavala - 28\. tammikuuta 1989 Helsinki) oli suomalainen hävittäjälentäjä ja Mannerheim-ristin ritari. Sotilasarvoltaan hän oli everstiluutnantti. Puhakka lensi 401 sotalentoa ja saavutti 43 ilmavoittoa. Hänet nimitettiin Mannerheim-ristin ritariksi 21. joulukuuta 1944 numerolla 175.Hurmerinta; Viitanen 1994 s. 330 Olli Puhakka syntyi Sortavalassa tohtori Yrjö ja Ester Amalia (o.s. Oesch) Puhakan perheeseen. Perhe muutti pian Puhakan syntymän jälkeen Helsinkiin. Sotilasuransa Puhakka aloitti 6. kesäkuuta 1935 astumalla asepalvelukseen Ilmailukouluun. Hänet ylennettiin reservin vänrikiksi 18. elokuuta 1936. Puhakka kutsuttiin palvelukseen Lentolaivue 26:een 1. kesäkuuta 1939. Laivueen kalustona oli tuolloin Fokker D.XXI -hävittäjät. Puhakka ampui talvisodassa Fokkerilla alas 4 vastustajan konetta. Laivueen vastaanotettua Fiat G.50 -hävittäjät helmikuussa 1940, Puhakka ampui konetyypillä vielä kaksi vastustajan konetta alas ennen sodan päättymistä. Jatkosodan alettua Puhakka palveli samassa laivueessa 26. lokakuuta 1941 asti, jolloin hänet komennettiin Lentolaivue 30:een. 2. kesäkuuta 1942 hänet siirrettiin takaisin LeLv 26:een, jossa hänet ylennettiin lentueen päälliköksi. 29. joulukuuta 1942 seurasi ylennys kapteeniksi, ja 9. helmikuuta 1943 siirto Messerschmitt Bf 109 -koneilla varustettuun Lentolaivue 34:ään, 3. lentueen päälliköksi. Puhakka ampui MT-kalustolla lentäessään alas 26 vastustajan konetta. Puhakka jäi sodan päätyttyä Ilmavoimien palvelukseen 25. heinäkuuta 1946 asti, jolloin hän erosi omasta pyynnöstään. Puhakka toimi liikennelentäjänä ja lentotoiminnan johtajana – nykytermein pääohjaajana – Finnairilla vuoteen 1971 asti.Keskinen; Stenman 2003 s. 84–86 == Lähteet == * * === Viitteet === Luokka:Suomalaiset hävittäjälentäjät Luokka:Mannerheim-ristin ritarit Luokka:Vuonna 1916 syntyneet Luokka:Vuonna 1989 kuolleet
Vesieroosio

Vesieroosio on veden aiheuttamaa eroosiota. thumb|300px|Aaltoeroosion kuluttama kalkkikivikallio Étretat'ssa (Haute-Normandie, Ranska) thumb|300px|Pyöreiksi hieroutuneita kiviä ja kalkkikivipylvään jäänteet Étretat'ssa (Haute-Normandie, Ranska) Roiske-eroosio on pienten maahiukkasten irtoamista maasta ja kulkeutumista muualle ilmavirran mukana. Se johtuu hienojakoiseen, kuivaan maahan sataneitten sadepisaroitten pintajännityksestä, joka estää niitä imeytymistä maahan. Näin ollen pisarat pöllyttävät tomua sen sijaan, että kastelisivat sen heti. Laattaeroosio on maa-aineksen kulkeutumista sadeveden mukana ja syntyy, kun sataa rankasti paljaalle maaperälle. Mutavyöryjä esiintyy silloin, kun sataa enemmän kuin maaperä ehtii imeä. Vyörymän aiheuttamat pyörrevirtaukset kuluttavat maaperää usein enemmän kuin sadepisarat. Ojaeroosiota syntyy, kun vesi virtaa pitkin painumaa ja kuluttaa sitä. Tästä hyvänä esimerkkinä ovat muuta maastoa matalammalla kulkevat tiet, jotka ovat ennen asfaltoimista kuluneet vuosien saatossa huomattavasti alemmaksi kuin niitä ympäröivät pellot. Laakso- tai uomaeroosiota esiintyy silloin, kun vesi virtaa jatkuvasti samaa uomaa. Tämä eroosiotyyppi kuluttaa maastoa sekä alaspäin syventäen uomaa että eteenpäin kasvattaen sen pituutta. Aaltoeroosio tapahtuu järvien, virtavesien ja merien rannoilla, kun aallot lyövät rantaan. Liikkuva vesi irrottaa maa-ainesta ja liikuttaa sitä veden mukana. Liikkuva maa-aines osallistuu kulutustyöhän hiomalla alustaansa. ==Katso myös== * Hiidenkirnu Luokka:Eroosio
Seututie 955

Seututie 955 on Kittilän Könkäältä Inarin kirkonkylälle kulkeva seututie. Tien pituus on 165 kilometriä. Tie on pohjoisin Lapin itä- ja länsiosat yhdistävä Suomen alueella kulkeva tie ja se kulkee erittäin harvaan asuttujen alueiden läpi. Pokan ja Inarin välinen osuus on päällystetty, mutta Könkään ja Pokan välinen noin 60 kilometrin mittainen osuus on päällystämätön. Tie on myös kapea sekä monin paikoin mutkainen ja mäkinen. Toisaalta tie on osa lyhintä ja nopeinta tietä Norjan Kirkkoniemen tai Vesisaaren ja Oslon, Luulajan tai Tukholman kaltaisten kaupunkien välillä. Tien liikennemäärä on kuitenkin hyvin pieni, pääosin noin 100–300 ajoneuvoa vuorokaudessa. Tien eteläisin osuus Könkäältä Hanhimaalle on hieman vilkasliikenteisempi Kittilän kultakaivoksen johdosta. Tien nopeusrajoitus on pääosin 80 km/h, kyläalueilla 60 km/h. ==Reitti ja tieyhteydet== *Kittilä **Köngäs (st 956) **Rautuskylä **Hanhimaa **Vierelä **Korpela **Nilipirtti **Pokka *Inari **Ivalon Matti **Repojoki **Hirvassalmi **Menesjärvi **Solojärvi **Kirkonkylä (vt 4 E75) ==Tiehankkeita== Kittilän Könkään ja Pokan välinen päällystämätön tieosuus on erittäin huonokuntoinen ja vaarallinen. Noin 13 kilometrin pituisen Könkään ja Hanhimaan välisen alkuosuuden parantamisesta ja päällystämisestä on laadittu suunnitelma, ja töiden on tarkoitus käynnistyä vuonna 2021. Kun tie on kokonaisuudessaan päällystetty, se saatetaan ylentää kantatieksi. ==Välimatkataulukko== (km) Kittilä Sirkka 20 Sirkka Köngäs 28 8 Köngäs Pokka 86 66 58 Pokka Menesjärvi 157 137 129 71 Menesjärvi Inari 193 173 165 107 36 Inari ==Lähteet== Luokka:Inarin liikenne Luokka:Kittilän liikenne 955
Gilmar Rinaldi

Gilmar Luís Rinaldi usein pelkästään Gilmar (s. 13. tammikuuta 1959 Erexim, Brasilia) on entinen jalkapalloilija, pelipaikaltaan maalivahti. Hän on lajinsa maailmanmestari ja olympiamitalisti. Gilmar aloitti uransa vuonna 1978 Sport Club Internacionalissa, jossa pelasi vuoteen 1985 saakka. Sieltä hän siirtyi São Paulo Futebol Clubeen. Vuosina 1991–94 Gilmar edusti Clube de Regatas do Flamengoa. Hän lopetti uransa Japanissa Cerezo Osakan joukkueessa vuonna 1999. Brasilian jalkapallomaajoukkueessa Gilmar pelasi kymmenen ottelua. Hän voitti olympiahopean vuonna 1984 Los Angelesin olympialaisissa ja maailmanmestaruuden vuoden 1994 MM-kisoissa. ==Seurat== * 1978–85 Internacional * 1985–91 São Paulo FC * 1991–94 Flamengo * 1995–99 Cerezo Osaka ==Saavutukset== * Maailmanmestaruus 1994 * Olympiahopea 1984 * Campeonato Brasileiro 1986 ja 1992 * Campeonato Gaúcho 1981, 1982, 1983 ja 1984 * Campeonato Paulista 1985, 1987 ja 1989 * Campeonato Carioca 1991 ==Aiheesta muualla== * Pelaajakortti sambafoot.comissa Luokka:Brasilialaiset jalkapallomaalivahdit Luokka:Jalkapallon maailmanmestarit Luokka:Brasilialaiset olympiamitalistit Luokka:Vuonna 1959 syntyneet Luokka:Elävät henkilöt
Raakkuäyriäiset

Raakkuäyriäiset (Ostracoda) ovat äyriäisiä, joilla on simpukan kuorta muistuttava kaksiosainen suojakuori, jonka mukaan ne ovat saaneet nimensä – ”raakku” on jokihelmisimpukan kansankielinen nimitys. Raakkuäyriäisiä tunnetaan pari tuhatta elävää lajia, fossiiliaineistossa kymmeniä tuhansia. == Ulkonäkö ja koko == Raakkuäyriäiset ovat pieniä, tyypillisesti noin millimetrin kokoisia, mutta eri lajien välillä koko vaihtelee 0,2–30 mm. Kaksiosainen kuori on yläreunasta saranoitu ja koostuu kitiinistä. Jotkut lajit muodostavat kitiinikuoren päälle vielä kalkkikerroksen. Raakkuäyriäisillä on vähemmän raajoja kuin millään muulla äyriäisryhmällä; ruumiissa on vain kolme paria raajoja. Ne liikkuvat uimalla tuntosarviensa avulla. == Levinneisyys == Raakkuäyriäisiä tavataan lähes kaikissa maailman vesistöissä, tropiikista napa-alueille, merten syvänteistä rannikolle ja jokiin, järviin ja osavuotisiin lammikoihin asti. == Ravinto ja elintavat == Raakkuäyriäiset elävät pääasiassa pohjamutaan kaivautuneina. Useimpien lajien ravintoa ovat bakteerit, levät ja jätteet. Järvien rantavesissä raakkuäyriäisiä voi elää jopa 160 000 yksilöä neliömetrillä, yleensä joitakin tuhansia. == Lisääntyminen == Monet raakkuäyriäiset lisääntyvät partenogeneettisesti, joissakin lajeissa esiintyy myös koiraita. Joillakin lajeilla naaraat pitävät munat kuoren välissä, jolloin poikaset syntyvät elävinä. == Lähteet == * === Viitteet === Luokka:Äyriäiset
Saadi

Sheikh Sa’di (persiaksi سعدی) eli Muslihuddin Mushrif-ibn-Abdullah (1184–1291?) oli persialainen sufilainen runoilija. Saadi syntyi Šīrāzissa, mutta joutui lähtemään nuorella iällä Bagdadiin, jossa hän opiskeli arabialaista kirjallisuutta ja islamilaisia tieteitä. Hänen tunnetuimpia töitään ovat Bustan (1257) ja Gulistan (1258).Biography of Saadi. Open Learning Center 2007, (Web Archive). Viitattu 8.8.2020. Saadi oli Persian keskeisimpiä kirjailijoita ja hänen tuotantoaan on käännetty useille kielille. Saatuaan klassisen koulutuksen hän ei palannut kotiseudulleen, koska se oli joutunut Tšingis-kaanin mongolivallan alaisuuteen. Hän vietti yli 20 vuoden ajan kiertävää elämää. Ilmeisesti kiertely vaikutti siihen, että hän heti kotiin palatuaan saattoi kirjoittaa kaksi suurteosta, runomuotoisen Bustanin (Puutarha, 1257) ja proosamuotoisen Gulistanin (Ruusutarha, 1258). Hänestä tuli niiden ansiosta varsin tunnettu, ja hän omisti loppuelämänsä lyyristen gaseelirunojen kirjoittamiselle. Saadin tyyli on lennokasta ja värikästä ja ne ovat täynnä viihdyttävää huumoria. Vakavuus ja yksinkertaisuus mahtuvat samaan runoon kuin syvällisyys ja selkeyskin. Elämänkokemustensa perusteella Saadi asetti kyseenalaiseksi materiaalisen rikkauden tavoittelun ja katkeruuden. Oikeita elämänarvoja hänen mielestään ovat kärsivällisyys, askeesi ja tunteiden puhtaus. Lisäksi hän arvosti vapauden ja oikeudenmukaisuuden tavoittelua. Valtiontalouden tarkastusviraston entinen pääjohtaja kantoi Ruusutarhaa kainalossaan astuessaan joulukuussa 2021 Helsingin käräjäoikeuden istunntoon. Aiemmin eduskunnasta poistuessaan hän piti huomiota herättävästi kainalossaan Plutarkhoksen teosta Mielen tyyneydestä.Tytti Yli-Viikari kantoi taas kirjaa mukanaan, Yle.fi, uutiset 8.12.2021, viitattu 11.12.2021 == Kirjallisuutta == * * == Lähteet == == Aiheesta muualla == Luokka:Persialaiset runoilijat Luokka:Seulonnan keskeiset artikkelit Luokka:1180-luvulla syntyneet Luokka:1290-luvulla kuolleet
Myrskyn silmä

Myrskyn silmä on trooppisen hirmumyrskyn keskelle muodostuva melko tyyni ja yleensä pilvetön alue, jota kiertävässä reunavallissa tuuli, sade ja ukkonen ovat kovimmillaan ja pilvimassat korkeimmillaan. On väitetty, että myös tornadon keskellä olisi vastaavanlainen silmä, ja osa kaukokartoitus­havainnoista tukee väitettä. Myrskyn silmä on tavallisesti muodoltaan pyöreähkö, ja sen halkaisija voi olla kahdeksasta kahteensataan kilometriin, tyypillisesti kuitenkin 30–60 kilometriä. Silmän lämpötila on ympäristöä korkeampi: merenpinnan tasolla ero on 0–2 °C, mutta 12 kilometrin korkeudessa lämpötilaero voi olla jopa 10 °C. ==Lähteet== ==Aiheesta muualla== *Ilmakehä ABC (Ilmatieteen laitos) Luokka:Myrskyt
Seututie 866

Seututie 866 on Kuusamossa keskustan eteläpuolelta Sänkikankaalta Kuusamon rajanylityspaikalle johtava seututie. Tien pituus on noin 45 kilometriä. Tie on kokonaisuudessaan päällystetty. Tien muuttamista kantatieksi on esitetty. ==Reitti ja tieyhteydet== *Kuusamo **Sänkikangas (vt 5 E63) **Kemilä **Kortesalmi **Kuusamon rajanylityspaikka (Venäjän tie A124) ==Välimatkataulukko== (km) Kuusamo Sänkikangas 7 Sänkikangas Raja 53 46 Raja ==Lähteet== ==Aiheesta muualla== Luokka:Kuusamon liikenne 866
Ukrainan kommunistisen puolueen ensimmäinen sihteeri

Ukrainan kommunistisen puolueen ensimmäinen sihteeri oli Ukrainan sosialistisen neuvostotasavallan puoluejohtaja. Tehtävä menetti merkityksensä, kun Ukrainan julistautui itsenäiseksi Neuvostoliitosta vuonna 1991. Yhtenä merkittävimmistä neuvostotasavalloista Ukrainan puoluejohtajilla oli melko hyvä mahdollisuudet edetä myös Neuvostoliiton hallinnossa. Luokka:Ukrainan politiikka kommunistisen puolueen ensimmäinen sihteeri
Pyhän Vasilin katedraali

Pyhän Vasilin katedraali tai Pokrovan Jumalanäidin kirkko () on ortodoksinen kirkko Moskovan punaisella torilla. Katedraali on omintakeinen sekoitus itämaisia ja länsimaisia vaikutteita, ja sen värikkäät kierteiset kupolit ovat Venäjän ja Moskovan tunnetuimpia symboleita. Kirkko rakennettiin vuosina 1555–1561 Iivana Julman hallituskaudella Venäjän Kazanin kaanikunnasta saavuttaman voiton kunniaksi. Tarinan mukaan kirkon suunnitelleen arkkitehdin silmät puhkaistiin.Zavet.ru - Jelena Lebedeva 14.10.2002 Haettu 10.4.2007 == Historia == === Rakentaminen === Kirkon alkuperästä ja suunnittelijasta on useita tarinoita. Yhden tarinan mukaan kirkon suunnitteli arkkitehti Postnik Jakovlev, jota kutsuttiin lisänimellä Barma. Toisen tarinan mukaan Jakovlev ja Barma olisivat eri henkilöitä. Kolmannen kertomuksen mukaan kirkon suunnitteli nimettömäksi jäänyt italialainen arkkitehti, sillä monet läheisen Kremlin rakennuksista ovat ulkomaalaisten insinöörien tekoa. Tarinan mukaan arkkitehdin silmät puhkaistiin, jotta tämä ei enää myöhemmin voisi rakentaa yhtä vaikuttavaa rakennusta. Vasilin katedraali koostuu itse asiassa yhdeksästä erillisestä kirkosta, jotka on rakennettu yhteiselle perustukselle. Jokainen kappeleista on omistettu eri pyhimykselle, ja kokonaisuuden kruunaa muita korkeampi keskuskupoli. Kirkon edessä on Kuzma Mininin ja Dmitri Požarskin patsas vuodelta 1818, joka vuonna 1936 siirrettiin nykyiselle paikalleen, koska se haittasi sotilasparaateja ja puoluejuhlallisuuksia. === Vallankumouksen jälkeen === Lokakuun vallankumouksen jälkeen Vasilin katedraali ja sen omaisuus otettiin valtiolle. Kirkonkellot otettiin alas ja sulatettiin. Katedraalin viimeinen kirkkoherra Ioann Vostorgov ammuttiin. Pian kirkko suljettiin ja siitä tehtiin museo 1923. Lazar Kaganovitšin aloitteesta kirkko piti siirtää osana Moskovan kaupunkikuvan laajamittaisia uudelleenjärjestelyitä 1930-luvulla ja jotta punainen tori saataisiin paremmin paraatikäyttöön. Stalin kuitenkin viime hetkessä esti katedraalin siirtämisen kuuluisilla sanoillaan "Лазарь! Поставь на место!" eli "Lazar! Laita se takaisin paikoilleen!" Zavet.ru - Jelena Lebedeva 14.10.2002 Haettu 10.4.2007 Kirkossa suoritettiin arkeologisia kaivauksia 1920-luvulla ja restaurointityöt aloitettiin 1960-luvulla. == Katso myös == * Kristuksen ylösnousemuksen katedraali == Lähteet == == Aiheesta muualla == * Kirkon viralliset sivut Luokka:Moskovan kirkot Luokka:Katedraalit Luokka:Seulonnan keskeiset artikkelit
Royal Philharmonic Orchestra

Royal Philharmonic Orchestra (tunnetaan myös nimellä RPO) on Lontoosta kotoisin oleva brittiläinen orkesteri. Sitä kutsutaan joskus Britannian kansallisorkesteriksi. Sir Thomas Beecham perusti RPO:n vuonna 1946 ja se esiintyi ensi kertaa 15. syyskuuta 1946. Beecham toimi kapellimestarina kuolemaansa asti vuonna 1961. Rudolf Kempe oli hänen seuraajansa. Orkesteri on kiertänyt laajalla alueella, vuonna 1950 se esiintyi USA:ssa ensimmäisenä brittiorkesterina sitten Lontoon sinfoniaorkesterin vuonna 1912. == Ylikapellimestarit == * Thomas Beecham (1946–1961) * Rudolf Kempe (1962–1975) * Antal Doráti (1975–1978) * Walter Weller (1980–1985) * André Previn (1985–1992) * Vladimir Ashkenazy (1987–1994) * Daniele Gatti (1996–2009) * Charles Dutoit (2009–) == Aiheesta muualla == * RPO:n kotisivut Luokka:Brittiläiset sinfoniaorkesterit Luokka:Lontoon kulttuuri Luokka:Grammy- palkinnon saajat
Bulunin ulus

Bulunin ulus tai Bulunin piiri (, ) on paikallinen itsehallintoalue Sahan tasavallan pohjoisosassa Lenan ja Olenjokin alajuoksujen ympärillä. Piiri rajoittuu pohjoisessa Itä-Siperian mereen, idässä Ust-Janskin ja Verhojanskin piireihin, etelässä Žiganskin evenkien ja Bytantain evenien kansallisiin piireihin sekä lännessä Olenjokin ja Anabarin kansallisiin piireihin. Manneralueen lisäksi piiriin kuuluu useita saaria Lenan suiston edustalta. Piirin pinta-ala on 223 600 km² ja vuonna 1995 sen asukasluku oli 14 600.Yakutiatravel – Bulunsky ulus Uluusin tärkeimmät elinkeinot ovat poronhoito ja kalastus. == Kuntajako == Tiksin taajama on Bulunin piirin hallinnollinen keskus. Tiksin kaupunkikunnan lisäksi piiriin kuuluu kuusi maalaiskuntaa (naslegia), joissa on yhteensä 10 asutuskeskusta. * Tiksi *Boroğon *Bulun *Bykovski *Siktjah *Tjumet *Hara-Ulah == Lähteet == == Aiheesta muualla == *Булунский улус (район) Piirin sivut Sahan tasavallan portaalissa *Piirin kartta *
Eero Vuorio

Eero Vuorio (s. 19. helmikuuta 1948) on molekyylibiologian professori Turun yliopistossa. Vuoden 2010 alusta alkaen hän on toiminut suomalaisten biokeskusten Biokeskus Suomi -verkoston johtajana. Vuosina 2003–2009 hän toimi Turun yliopiston kanslerina. Hän on myös Turun Yliopistosäätiön hallituksen jäsen. Vuorio suoritti ylioppilastutkinnon Porin lyseossa vuonna 1968. Hän valmistui Turun yliopistosta ensin lääketieteen lisensiaatiksi vuonna 1974, sitten lääketieteen ja kirurgian tohtoriksi 1978. Turun yliopiston lisäksi Eero Vuorio on työskennellyt muun muassa Zürichin teknillisessä korkeakoulussa ja Texasin yliopistossa. Luokka:Turun yliopiston matemaattis- luonnontieteellisen tiedekunnan professorit Luokka:Turun yliopiston kanslerit Luokka:Vuonna 1948 syntyneet Luokka:Elävät henkilöt Luokka:Suomalaiset professorit
Seututie 912

Seututie 912 on Kuhmosta Suomussalmelle kulkeva seututie. Tien pituus on noin 130 kilometriä. Tie on kokonaisuudessaan päällystetty. thumb|250px|right|Tie Raatteen portin luona Suomussalmelle päin Raatteenportin ja Palovaaran välinen osuus on osa niin sanottua Raatteen tietä, joka on tullut tunnetuksi 1.–7. tammikuuta 1940 käydystä Raatteen tien taistelusta. Seututie kokonaisuudessaan on myös osa Runon ja Rajan tiestä. Tien varrella sijaitsee myös Kuhmon Kalevalakylä. Tien muuttamista kantatieksi on esitetty. ==Reitti ja tieyhteydet== *Kuhmo **Keskusta (kt 76, st 900) **Varajoki **Sumsa **Maaselkä **Lentiira **Heinilä (kt 89) **Kuumu *Suomussalmi **Saarivaara **Ala-Vuokki **Raatteenportti (yt 9125 Raatteentie) **Haukila **Palovaara (st 843) **Kaljuskylä (vt 5 E63) ==Välimatkataulukko== (km) Kuhmo Lentiira 42 Lentiira Heinilä 54 12 Heinilä Saarivaara 77 35 23 Saarivaara Palovaara 118 76 64 41 Palovaara Kaljuskylä 128 86 74 51 10 Kaljuskylä Suomussalmi 131 89 77 54 13 3 Suomussalmi ==Lähteet== ==Aiheesta muualla== Luokka:Kuhmon liikenne 912 Luokka:Suomussalmen liikenne
Colditzin linna

Colditzin linna on linna Colditzin kunnassa, lähellä Leipzigin, Dresdenin ja Chemnitzin kaupunkeja Saksin osavaltiossa Saksassa. Linna on ulkonäöltään muuttunut useaan otteeseen historiansa aikana. Myös sen käyttötarkoitukset ovat vaihdelleet, sitä on muun muassa käytetty mielisairaalana yli sadan vuoden ajan. Sen vanhimmat osat ovat peräisin 1000-luvulta. Ensimmäisessä maailmansodassa linnaa käytettiin sotavankileirinä. Kansallissosialistisen puolueen noustua valtaan vuonna 1933 linnaa alettiin käyttää vankilana muun muassa homoseksuaaleille, kommunisteille ja juutalaisille. Vuonna 1939 sinne alettiin tuoda myös liittoutuneiden sotilaita vangeiksi. Leiriä kutsuttiin nimellä Oflag IV-CReid s. 71. BBC tuotti leiristä televisiosarjan Vankileiri Colditz vuosina 1972–1974. 15\. huhtikuuta 1945 Yhdysvaltain joukot valtasivat linnanReid s. 250, ja saman vuoden toukokuussa vallan ottivat neuvostoliittolaiset. Jaltan konferenssin jälkeen linna päätyi Saksan demokraattiselle tasavallalle. ==Lähteet== * ===Viitteet=== == Aiheesta muualla == Luokka:Saksin linnat
Nyktimos

Nyktimos (, ) oli kreikkalaisessa mytologiassa Lykaonin poika. Hänen kohtalostaan on erilaisia versioita. == Pausanias == Nyktimos on Lykaonin vanhin poika, ja syntymäoikeutensa perusteella kaikki valta Arkadiassa, kun taas nuoremmat veljet perustivat kaupunkeja paikkoihin, jotka katsoivat sopiviksi.Pausanias: Periegesis tes Hellados ('Kreikan kuvaus') 8.3.1 (engl. käännös). == Apollodoros == Nyktimos on Lykaonin nuorin poika. Zeuksen vieraillessa tuntemattomana Lykaonin luona hänelle osoitettiin vieraanvaraisuutta. Lykaonin pojat kuitenkin ylpeydessään ja jumalattomuudessaan halusivat testata tämän jumaluutta ja olivat sekoittaneet uhrilahjaan poikalapsen suolia vanhimman veljeksen Mainaloksen aloitteesta. Inhoa tuntien Zeus kaatoi pöydän ja löi salamoillaan Lykaonin ja tämän pojat kuoliaiksi Nyktimosta lukuun ottamatta. Nyktimos seurasi isäänsä Arkadian kuninkaana, ja hänen hallitessaan nousi Deukalionin vedenpaisumus, jonka sanottiin johtuvan Lykaonin poikien epähurskaudesta.Apollodoros: Bibliotheke ('Kirjasto') 3.8.1-2 (engl. käännös). == Klemens Aleksandrialainen == Zeuksen ollessa Lykaonin vieraana hän otti osaa ruokailuun, ja nautti tietämättään ihmislihaa Lykaonin surmattua poikansa Nyktimoksen ja valmistettuaan hänen lihaansa Zeukselle syötäväksi.Klemens Aleksandrialainen: Protreptikos ('Kehotus') ii.36 (engl. käännös). == Lähteet == Luokka:Kreikkalainen mytologia
Setagaya

Setagaya () on yksi Japanin pääkaupungin Tokion erillisalueista. Se sijaitsee sisämaassa kaupungin eteläosassa Tokion keisarillisen palatsin lounaispuolella ja rajautuu Meguron, Ōtan, Shibuyan ja Suginamin erillisalueisiin sekä Kanagawan prefektuurin Kawasakin kaupunkiin. Kawasakin vastaisen rajan muodostaa Tamajoki. Setagayassa on 897 643 asukasta (vuonna 2017) ja sen pinta-ala on 58,05 neliökilometriä. == Aluejako == Setagayan erillisalueella on 60 kaupunginosaa, jotka jakautuvat yhteensä 277 osa-alueeseen (). Yhteen kaupunginosaan kuuluu yhdestä yhdeksään osa-aluetta. *Akatsutsumi *Chitosedai *Daita *Daizawa *Dōtokuji *Fukasawa *Funabashi *Hachiman'yama *Hanegi *Higashi-Tamagawa *Ikejiri *Kamata *Kami-Kitazawa *Kami-Soshigaya *Kami-Yōga *Kaminoge *Kamiuma *Kasuya *Kinuta *Kinuta-kōen *Kita-Karasuyama *Kitami *Kitazawa *Komazawa *Komazawa-kōen *Kyōdō *Kyūden *Matsubara *Minami- Karasuyama *Mishuku *Miyasaka *Nakamachi *Nozawa *Ōhara *Okamoto *Ōkura *Okusawa *Oyamadai *Sakura *Sakura-jōsui *Sakura-shinmachi *Sakuragaoka *Sangenjaya *Seijō *Seta *Setagaya *Shimouma *Shinmachi *Soshigaya *Taishidō *Tamagawa *Tamagawa-Den'enchōfu *Tamagawadai *Tamazutsumi *Todoroki *Tsurumaki *Umegaoka *Unane *Wakabayashi *Yōga == Kaupunkikuva ja nähtävyydet == Setagaya on asukasluvultaan suurin ja pinta-alaltaan toiseksi suurin erillisalue Ōtan jälkeen. Se on pääasiassa asuinaluetta. Erillisalueen korkein rakennus on 124 metriin kohoava Carrot Tower. == Kuvia == Tiedosto:Komazawa_Gymnasium_%26_Control_Tower_2009.jpg|Komazawan olympiapuisto Tiedosto:Shoin shrine main building - april 30 2017.jpg|Shōin-jinja == Lähteet == == Aiheesta muualla == *Erillisalueen internetsivut Luokka:Tokion erillisalueet
Glücksburgin linna

Glücksburgin linna (, ) on linna Glücksburgin kaupungissa pohjoisessa Schleswig-Holsteinissa, Saksassa, lähellä Tanskan rajaa. Renessanssia edustavan linnan rakennutti Tanskan kuninkaan Kristian III:n poika Hannu nuorempi (Hans), Schleswig-Holstein-Sonderburgin herttua. Se rakennettiin vuosina 1582–1587. Alue kuului Tanskalle vuoteen 1864 ja vuonna 1863 kuollut Tanskan kuningas Fredrik VII asui linnassa pääosan viimeisistä vuosistaan. Tanskan ja Norjan nykyinen hallitsijasuku Glücksburg polveutuu Hannu nuoremmasta ja on saanut nimensä linnan mukaan. Luokka:Saksan linnat Luokka:Schleswig-Flensburg
Halloween III – pahuuden yö

Halloween III – pahuuden yö (Halloween III: Season of the Witch) on kauhuelokuva vuodelta 1982 ja Halloween-sarjan kolmas osa. Elokuvan on ohjannut ja käsikirjoittanut Tommy Lee Wallace. Ensimmäisen Halloween -elokuvan ohjannut John Carpenter toimi elokuvan tuottajana ja säveltäjänä. Elokuvan juoni ei liity aiempien elokuvien tapaan sarjamurhaaja Michael Myersiin, kuten myöskään muihin hahmoihin tai Haddonfield-kaupunkiin. ==Juoni== Tässä elokuvassa tohtori Daniel 'Dan' Challis joutuu tekemisiin omituisen, tapauksen kanssa, kun hänen sairaalaansa tuodaan loukkaantunut mies, joka tapetaan raa'asti ja tappaja sytyttää itsensä palamaan. Kuolleen miehen tytär Ellie Grimbridge ryhtyy Challisin kanssa tutkimaan tapausta, kun mieheltä löytyy Silver Shamrock-yhtiön valmistama halloween-naamari, ja heidän matkansa vie kohti idyllistä Santa Miraa, jossa Silver Shamrock-yhtiö kehittelee jotakin kammottavaa tulevaa pyhäinpäivää ja sitä juhlivia lapsia varten. Pian käy ilmi, että yhtiön suunnittelemat Halloween-naamarit ovat tappavia jos niiden ylläpitäjä tuijottaa televisiosta yhtiön ohjelmaa. Daniel yrittää estää toimia, mutta jää kiinni ja hänellekin puetaan ylle naamari ja hänet laitetaan television eteen. Hän onnistuu kuitenkin pakenemaan ja tuhoamaan tehtaan hänen uuden tyttöystävän avulla joka tosin paljastuu tämän jälkeen robotiksi ja uhkaa tappaa Danielin. Daniel pääsee karkuun huoltoasemalle missä on alkamaisillaan ohjelma ja lapsia saapuu taloon. Elokuva loppuu juuri ennen kuin naamarit alkavat vaikuttaa ja siihen kun Daniel huutaa puhelimeen televisioyhtiölle ``PYSÄYTTÄKÄÄ SE!!!!!!!´´. == Rooleissa == ==Poikkeus elokuvasarjassa== Halloween III poikkeaa sarjan aiemmista osista siksi, että aloitusfilmin ohjannut ja myös toisen osan käsikirjoittanut John Carpenter oli kyllästynyt tekemään Michael Myersista elokuvia. Sen sijaan hänellä oli alun perin suunnitelmana tehdä vain elokuvasarjaa aiheena ”pyhäinpäivä”, ja että Halloween III olisi yksi halloween-aiheiseen liittyvistä erillisitä tarinoista. ==Vastaanotto== Elokuva sai nuivia arvosteluja poikkeavuudestaan aiempiin osiin juoneltaan, joten Carpenterin ideasta luovuttiin ja jo vuonna 1988 tehtiin ilman Carpenteria neljäs Halloween-elokuva, joka palautti Michael Myersin takaisin. Video- oppaassa vuodelta 1994 Kari Salminen piti elokuvan ideaa kekseliäänä ja toteutustakin ”kohtalaisen karmivana”. Hän antoi elokuvalle kolme tähteä viidestä, yhden enemmän kuin sarjan kakkososalle, mikä vastaa sanallista arviota ”hyvä”. ==Lähteet== Luokka:Halloween-elokuvat Luokka:Vuoden 1982 yhdysvaltalaiset elokuvat Luokka:Universal Picturesin elokuvat
Needle in the Hay

Needle in the Hay on Elliott Smithin kirjoittama, ja hänen oman levy-yhtiönsä julkaisema single, joka kantaa nimeä Elliott Smith. Kappale kuullaan myös Wes Andersonin elokuvassa The Royal Tenenbaums, ja se on elokuvan soundtrackilla. Kappale kuullaan kohdassa, jossa eräs elokuvan päähenkilöistä yrittää itsemurhaa. Vaikka Smith levyttikin kappaleesta myös "sähköisen" version (mukana laulu, sähkökitara, rummut ja trumpetti), hän päätti viime hetkellä olla julkaisematta sitä, ja levytti paljon vaatimattomamman. Jo klassikoksi nousseen version (akustinen kitara ja laulu), jonka voi kuulla singlellä, levytti Elliott Smith. Koko yhtyeen versiota ei ole julkaistu missään yhteydessä, ei bootleginä eikä virallisena. Punkyhtye Bad Astronaut teki vuonna 2001 kappaleesta lainaversion levyllään Acrophobe. Luokka:Vuoden 1995 kappaleet Luokka:Yhdysvaltalaiset musiikkikappaleet
Michael Myers

Michael Myers voi olla: *Kanadalainen näyttelijä Michael "Mike" Myers. *Halloween-elokuvien sarjamurhaaja Michael Myers.
We Are the Champions

We Are the Champions on Freddie Mercuryn kirjoittama ja Queenin esittämä rock- henkinen balladi, jonka julkaisi singlenä 7. lokakuuta 1977 levy-yhtiö EMI. Singlen kääntöpuolella oli kappale ”We Will Rock You”. Molemmat kappaleet päätyivät myös Queenin albumille News of the World, joka julkaistiin 28. lokakuuta. "We Are the Champions" on Queenin tunnetuimpia ja kuuluisimpia kappaleita. Julkaisustaan lähtien se oli lähes aina yhtyeen konserttien päätöskappale. Siitä on tullut varsinkin nykypäivän urheiluun varsinainen ”voiton hymni” ja sitä usein lainataan nykyajan kulttuurissa. Musiikillisesti kappale keskittyy Freddie Mercuryn pianonsoittoon, jonka taustalla kuullaan Brian Mayn kitarointi, Roger Taylorin rummut ja John Deaconin basso. Mercury käytti soitossaan paljon jazzissa käytettäviä sointuja, ja laulu koostui 4-5-äänisistä harmonioista. Päälaulu on hyvin vakaa ja kirkas, ja usein live- esiintymisissä Mercury antoikin Taylorin suosiolla laulaa korkeimmat osiot, joihin hän ei itse kyennyt pääsemään. == Lähteet == Luokka:Queenin kappaleet Luokka:Vuoden 1977 kappaleet
Salon Viihdelaulajat

thumb|Salon Viihdelaulajat Salon Viihdelaulajat on vuonna 1964 perustettu kuoro jonka perustivat Unto Elomaa ja Mauno Blomqvist. Kuoro on esiintynyt radiossa 35 kertaa ja televisiossa 15 kertaa ja lisäksi eri konserteissa. Kuoro on vieraillut ulkomailla eri ystävyyskuorojen konserteissa laulamassa. Kuoro on pitänyt lukuisia yhteiskonsertteja muitten kuorojen kanssa. ==Diskografia== Omat äänitteet: * Heikin polkka (1971) * Sulle kauneimmat lauluni laulan (1988) * Kadun aurinkoisella puolella (1997) * Muistoja menneiltä vuosilta (2004) * Hyvää Joulua! VL & Piazza Brass (2005) Kokoelmissa: * Pietarin tietä pitkin (1972) * Holiday in Finland (1973) * Muistojen levy (1973) * Mauno Blomqvist laulaa Paul Robesonin lauluja (1977) * Salo soi (1980) * Laulellen (1981) ==Aiheesta muualla== * * Salon Viihdelaulajien kotisivu * Luokka:Suomalaiset sekakuorot Luokka:Salon kulttuuri
Tie Your Mother Down

Tie Your Mother Down on Brian Mayn kirjoittama Queen-yhtyeen esittämä heavy metal -kappale. Kappale alun perin julkaistiin singlenä levyltä A Day at the Races. Levyllä kappale alkaa minuutin mittaisella instrumentaalisella introlla. May aloitti laulun kirjoittamisen Teneriffalla, missä hän oli tekemässä tähtitieteen väitöskirjaansa. Hän sävelsi riffin espanjalaiselle flamenco-kitaralle, ja heräsi eräänä aamuna soittamaan ja lauloi samalla "Tie you mother down", säe, jota hän piti vitsinä. Myöhemmin Queenin solisti Freddie Mercury rohkaisi Mayta säilyttämään kyseisen säkeen laulussa. Samalla tavalla oli aikoinaan käynyt The Beatles -yhtyeen kappaleen ”Hey Jude” kanssa, joka sisältää kohdan "The movement you need, is on your shoulder (). Myöhemmin kappale on myös esiintynyt Queenin kokoelma-albumeilla sekä jokaisella livealbumilla. Luokka:Queenin kappaleet Luokka:Vuoden 1976 kappaleet
Onko vielä pitkä matka jonnekin?

Onko vielä pitkä matka jonnekin? on Eppu Normaalin livealbumi vuodelta 1994. Se on nauhoitettu yhtyeen kiertueella vuonna 1993. Yhtyeen jäsenten mukaan juuri kiertueen huonoimmat esitykset nauhoitettiin levylle eikä yhtye aluksi halunnut julkaista koko levyä, mutta jo tapahtuneen mainostamisen takia jouduttiin toisiin ajatuksiin. == Kappaleet == # (Säv./sov. Mikko Syrjä, san. Martti Syrjä) # (Säv./sov. Mikko Syrjä, san. Martti Syrjä) # (Säv./sov. Mikko Syrjä, san. Mikko Saarela) # (Säv. Mikko Syrjä, san. Mikko Syrjä & Mikko Saarela, sov. Eppu Normaali) # (Säv./sov. Mikko Syrjä, san. Mikko Syrjä, Martti Syrjä & Mikko Saarela) # (Säv./sov. Mikko Syrjä, san. Martti Syrjä) # (Säv./sov. Mikko Syrjä, san. Martti Syrjä) # (Säv./sov. Mikko Syrjä, san. Martti Syrjä) # (Säv./sov. Juha Torvinen, san. Martti Syrjä) # (Säv./sov. Mikko Syrjä, san. Martti Syrjä) # (Säv./sov. Mikko Syrjä, san. Martti Syrjä) # (kauan sitten) (Säv. Mikko Syrjä, san. Martti Syrjä) # (Säv./sov. Mikko Syrjä, san. Martti Syrjä) # (Säv./sov. Mikko Syrjä, san. Martti Syrjä) # (Säv./sov. Mikko Syrjä, san. Martti Syrjä) # (Säv./sov. Mikko Syrjä, san. Mikko Syrjä & Mikko Saarela) # (Säv. Mikko Syrjä, san. Mikko Syrjä & Mikko Saarela) # (Säv./sov. Mikko Syrjä, san. Martti Syrjä) ==Kokoonpano== *Martti Syrjä – laulu *Pantse Syrjä – kitara, taustalaulu, laulu (kappale 10) *Juha Torvinen – kitara *Sami Ruusukallio – basso, taustalaulu *Aku Syrjä – rummut ==Lähteet== Luokka:Vuoden 1994 konserttitallenteet Luokka:Eppu Normaalin albumit
Marit ja Mikot

Marit ja Mikot on ilmajokelainen kuoro, jota johti Lasse Lintala. Kuoro perustettiin 1965. ==Diskografia== * Marit ja mikot (1971) * Heippati riti rallaa (1974) * Minun on ikävä kesää (1977) * Sininen lakeus (1980) * Niin paljon kuuluu rakkauteen (1986) * Marit ja Mikot ystävineen mielenrauhan asialla (2007) ==Aiheesta muualla== * * Marit ja Mikot Luokka:Suomalaiset sekakuorot Luokka:Ilmajoen musiikki
Capsan kulttuuri

Capsan kulttuuri vallitsi noin 10000–6000 eaa. läntisessä Pohjois-Afrikassa pääosin Marokossa, Algeriassa ja Tunisiassa mutta jossain määrin myös Kyrenaikassa Libyassa. Kulttuuriin liittyy kalliotaidetta. Capsan ihmiset olivat metsästäjä-keräilijoitä. Varhaisella Capsan kaudella alueelle ilmestyi lampaan kasvatus. Capsan kulttuurin alue oli silloin savannimaista. Korkeilla vuorilla oli metsäistä Välimeren kasvillisuutta. Capsan kulttuurin ihmisten kieltä pidetään afroaasialaisten kielten tai berberikielten edeltäjänä. Etelämpänä oli Itä-Afrikan Eburran kulttuuri noin 13000–7000 eaa. Se liitetään joskus Capsan kulttuuriin kiviterien samankaltaisuuden vuoksi, muttei tiedetä olivatko näiden kahden kulttuurin luojat samoja ihmisiä. Capsan kulttuuria edelsivät Aterin ja Ibero-Maurusian (Oranin, Oranian) kulttuurit. Ajan myötä Capsan kulttuuri sulautti Oranin kulttuurin itseensä. == Capsan kulttuurin edeltäjiä ja aikalaisia Pohjois-Afrikassa == *Oranin/Oranian/Ibero-Maurusian 22000 – 9000 Marokosta Tunisiaan. *Aterin kulttuuri keskipaleoliittisella ajalla Atlasvuorten tienoilla Pohjois-Afrikassa == Lähteet == == Aiheesta muualla == *Cartes de l'Afrique au mesolithique et neolithique Luokka:Kivikauden kulttuurit
Capsa

Capsa voi viitata seuraaviin: * Capsa, antiikin aikainen kaupunki Numidiassa ** Capsan kulttuuri, kaupungin mukaan nimetty kivikautinen kulttuuri * Kampsa eli Kapsa (lat. Capsa), antiikin aikainen kaupunki Krusiksessa
Ra’zaci

Ra’zacit ovat fiktiivisiä kuningas Galbatorixia palvelevia lintumaisia hirviöitä Christopher Paolinin kirjoittamassa Perillinen-trilogiassa. Niiden tekemät haavat parantuvat hyvin hitaasti, jos ollenkaan. Ra’zaceja oli joskus paljon, mutta Eragonin elinaikana enää kaksi. Ra’zacit ovat vasta nuoria ja ne ratsastavat vanhemmillaan koska aikuisilla on siivet. Täysikasvuista ra’zacia ei kutsuta ra’zaciksi vaan niiden nimi on Lethrblaka (suom. nahkalepattaja/lepakko). ==Tarina== Lethrblakat havaittiin ensimmäisen kerran jo lohikäärmeratsastajien kulta-aikaan, jolloin ne alkoivat kulkea ihmisten, haltioiden ja kääpiöiden mailla saalistamassa näitä ruoakseen. Ihmiset pakenivat näitä kylistänsä kohti etelää ja vetosivat lohikäärmeratsastajien apuun. Lopulta nämä päättivät tappaa lethrblakat sukupuuttoon, joka ei kuitenkaan onnistunut täydellisesti, sillä kaksi lethrblakaa pääsivät lohikäärmeratsastajia pakoon ja nämä tekivät keskenänsä kaksi ra’zacia. Kun Galbatorix oli tuhonnut lopullisesti lohikäärmeratsastajien veljeskunnan etsi hän käsiinsä viimeiset ra’zacit ja lethrblakat ja lupasi näille ruokaa, jos nämä liittyisivät hänen riveihinsä. Lethrblakat rakensivat pesänsä Dras-Leonan lähellä sijaitsevan Helgrind-vuoren huipulle, ja Galbatorix suojasi nämä ja näiden pesän magialla koskemattomiksi. Kun ra’zacit tappoivat ensimmäisessä kirjassa Eragonin enon, Garrowin, ja polttivat heidän kotitilansa, alkoi Eragon jahdata näitä lohikäärmeensä Saphiran ja tarinankertoja Bromin avulla, kunnes nämä tappoivat Brominkin Dras-Leonan liepeillä. Toisessa kirjassa jahtiin liittyi mukaan Roran, Eragonin serkku, jonka rakastetun, Katrinan, ja tämän isän ra’zacit veivät vangitseen Helgrindiin. Lopulta kolmannessa kirjassa Eragon, Saphira ja Roran hyökkäävät Helgrindiin ja tappavat Alagaësian viimeiset lethblakat ja ra’zacit yksitellen, jonka jälkeen pelastavat Katrinan sellistään. Viimeisen Ra’zacin viimeinen pyyntö on, että Eragon muistaa niitä lauluissaan ja kertoo niiden ihmisille tuottamasta kauhusta. ==Ulkomuoto== Ra’zacit ovat ulkomuodoltaan ihmismäisiä. Ne voivat kävellä ja liikkua kuin ihmiset, mutta muuta samaa niissä ei olekaan. Niiden pää on musta, koppakuoriaismainen ja niiden silmät ovat nyrkin kokoiset. Niillä on myös nokka ja muita irvokkaita ruumiinosia, ja ne käyttävät aina viittaa, oli sää mikä tahansa. Ra’zacit liikkuvat nopeammin kuin ihmiset, hyppäävät korkeammalle, vainuavat kuin verikoirat ja näkevät pilvisessä yössä paremmin. Niiden vaarallisin ase ihmisiin on kuitenkin lamaannuttava hengitys (tämä ei tehoa kääpiöihin samalla tavalla, kuin ihmisiin, eikä haltioihin ollenkaan), joka löyhkää mädälle lihalle. Ne pelkäävät vettä, koska eivät osaa uida ja ne ovat arkoja auringonvalolle. Luokka:Perillinen-sarjan henkilöhahmot fr:Personnages de l'Héritage#Ra'zacs nl:Het Erfgoed#Ra'zac pl:Postacie z cyklu Dziedzictwo#Ra'zac
Shaaman

Shaman on brasilialainen power metal -yhtye. ==Kokoonpano== ===Bändin Jäsenet=== *Ricardo Confessori − rummut *Thiago Bianchi − laulu *Leo Mancini − kitara *Fernando Quesada − bassokitara *Fabrizio Di Sarno − kosketinsoittimet ===Entiset jäsenet=== *Andre Matos − laulu *Luís Mariutti − bassokitara *Hugo Mariutti − kitara *Fábio Ribeiro − kosketinsoittimet ==Diskografia== ===Studioalbumit=== *Ritual (2002) *Reason (2005) *Immortal (2007) *Origins (2010) *Rescue (2022) ===EP:t=== *Demo (2001) ===Livealbumit ja DVD:t=== *RituAlive (2003) *Animelive (2008) *Shaman & Orchestra - One Live (2011) Luokka:Brasilialaiset power metal -yhtyeet
Raatteentie

Raatteentie eli yhdystie 9125 on Suomussalmen kunnassa Raatteenportista Raatteeseen kulkeva sorapintainen yhdystie. Tien pituus on 19,8 kilometriä. Tie on tullut tunnetuksi 1.–7. tammikuuta 1940 käydystä Raatteen tien taistelusta, joka oli talvisodan merkittävimpiä taisteluita. Tuolloinen Raatteen tie käsitti myös osia nykyisestä seututiestä 912. Historiallisesti arvokas ja matkailijoiden suosima Raatteentie on otettu museotieksi vuonna 1982. Raatteentien alue sisältyy Kuhmon ja Sallan kuntien alueilla olevien talvisodan taistelupaikkojen ohella Museoviraston inventoimiin valtakunnallisesti merkittäviin rakennettuihin kulttuuriympäristöihin. == Reitti ja rakentaminen == Raatteentie on kokonaan Suomussalmen kunnan alueella. Se alkaa Raatteenportista seututie 912:lta ja johtaa Raatteen kylään. Tie on säilyttänyt alkuperäisen linjauksensa. Raatteentie on rakennettu vuosina 1915–1919 niin sanottuna hätäaputyönä. Tietä parannettiin vuosina 1923–1924 ja siitä tuli valtion tie. Tien käyttö oli aina vuoteen 1928 runsasta tavara- ja henkilöliikenteen ansiosta. == Historiallinen arvo == Raattentie on matkailijoiden suosiossa sotahistoriallisen arvonsa takia ja tien lähellä on Raatteen tien taisteluun liittyviä muistomerkkejä. Metsämaisemassa kulkeva soratie on mutkitteleva, mutta siinä on myös pitkiä suoria osuuksia. Talvisodan aikainen Raatteen tie ulottuu Venäjän puolella Vasovaaran, Latvajärven ja Kivijärven sekä Poahkomienvaaran kautta Vuokkiniemelle. Venäläinen rajavyöhyke päättyy Poahkomienvaaran kohdalla. == Katso myös == * Talvisodan monumentti == Lähteet == == Aiheesta muualla == * Raatteentie Museoviraston ylläpitämällä sivustolla * Suomussalmen sotahistorialliset kohteet Suomussalmen kunnan sivustolla 9125 Luokka:Suomussalmen liikenne Luokka:Suomen museotiet
Kidusjalkaiset

Kidusjalkaiset (Branchiopoda) ovat alkeellisten, yleensä katkarapuja muistuttavien, makean veden äyriäisten luokka. Maailmanlaajuisesti tunnetaan yli 900 lajia. Muutamat ovat tunnettuja, kuten Artemia (jota myydään akvaarioihin meriapinan nimellä) sekä Daphnia, jota myös pidetään akvaarioissa muiden eläinten ruokana tai lemmikkinä itsessään. Vesikirput (Cladocera) kuuluvat kidusjalkaisiin. Branchiopodaa ei pidä sekoittaa Brachiopodaan, lonkerojalkaisten pääjaksoon. Aiemmin käytettiin kuorikidusjalkaisten lahkoa Conchostraca, mutta siitä on uuden tiedon valossa luovuttu. Pienimmät kidusjalkaiset ovat alle neljännesmillimetrin pituisia. Suurin on lehtijalkaisiin kuuluva Branchinecta gigas, joka voi kasvaa 10 cm pitkäksi. == Elintavat == Vaikka muutamat lajit ovatkin sopeutuneet merielämään, elävät kidusjalkaiset yleensä ottaen makeassa vedessä. Kidusjalkaisten fossiileita tunnetaan devonikaudelta asti. Vanhin tunnettu laji on 500 miljoonaa vuotta vanha fossiili Rehbachiella kinnekullensis. Yleensä kidusjalkaisilla on vatsan puolella ura, jonka läpi se kuljettaa vettä erikoistumattomilla jaloillaan hengittääkseen ja kerätäkseen ruokaa. Tämän ajatellaan olevan vanha, erittäin alkuperäinen elintapa äyriäisten keskuudessa. Kidusjalkaiset luultavasti kehittyivät meressä, mutta vain makeaan veteen siirtyneet lajit säilyivät. Se, että ne ovat erikoistuneet elämään tilapäisissä lammissa ja lätäköissä sekä ympäristöissä, jotka ovat muille eläimille kelpaamattomia, kuten suolajärvissä, viittaa siihen, että kidusjalkaiset ovat ehkä hakeutuneet näihin ympäristöihin, koska eivät ole pystyneet kilpailemaan muiden eläinten kanssa alkuperäisissä elinympäristöissään. Tämä johti lyhyisiin sukupolviin ja pieneen kokoon. Suurten kidusjalkaisten ajatellaan olevan primitiivisimpiä ja monet niistä eivät kykene elämään vesissä, joissa on kaloja tai muita kehittyneempiä petoja, sillä ne ovat liian hitaita ja haavoittuvaisia. Jotkut lajit ovat kehittäneet keinoja selvitä petojen ympäröimänäkin. Pienet kidusjalkaiset, lähinnä vesikirput, ovat kehittyneet zooplanktoniksi, eivätkä kalojen täyttämät vedet ole niille ongelma. Niiden puolustuskeino on valtaisa lukumäärä ja nopea lisääntyminen. Leptodora, pieni kidusjalkainen, käyttää läpinäkyvää ruumistaan suojakeinona. Se on niin läpinäkyvä että sen varjon sanotaan olevan helpommin havaittavissa kuin itse eläimen. Kuorikidusjalkaisilla on simpukankuorta muistuttava kuori ja ne ovat usein pohjamutaan kaivautuneena tilapäisissä lammikoissa. Ne ovat niin hyvin sopeutuneita tähän elämäntapaan, että ne voivat saavuttaa aikuisuuden muutamassa päivässä sopivissa olosuhteissa. Ne pystyvät lisääntymään sekä sukupuolisesti, hermafrodiittisesti että partenogeneettisesti. == Lähteet == * Luokka:Seulonnan keskeiset artikkelit
Emma Begay

Emma Bodie Begay (1888? – 6. huhtikuuta 2007) oli aikansa maailman vanhimmaksi ihmiseksi väitetty navajo. Hänen kerrotaan olleen kuollessaan 118-vuotias, jolloin hän olisi kuulunut kaikkien aikojen vanhimpien ihmisten joukkoon. Hänen kuollessaan virallisesti maailman vanhimman elossa olevan ihmisen titteliä piti hallussaan japanilainen Yone Minagawa (s. 1893). Begayn kerrotaan syntyneen syksyllä 1888. Ikää ei ole vahvistettu. Nainen toimi elämänsä aikana kutojana, lammaspaimenena, farmarina ja kotiäitinä. Hänellä oli kaksitoista lasta, joista enää kolme oli elossa hänen kuollessaan. Begay jäi leskeksi vuonna 1974. Hänen omasta kuolemastaan ilmoitettiin huhtikuussa 2007.http://www.9news.com/news/local/article.aspx?storyid=67676 == Lähteet == Luokka:Yli 110-vuotiaiksi eläneet yhdysvaltalaiset Luokka:Vuonna 2007 kuolleet Luokka:Syntymävuosi tuntematon
Virtual Bart

The Simpsons: Virtual Bart on Acclaim Entertainmentin julkaisema toimintapeli. Peli on julkaistu SNES ja Sega Mega Drive konsoleille vuonna . Peli on Simpsonit-sarjaan perustuva. == Pelin juoni == Bart Simpson joutuu koulunsa tiedemessuilla virtuaalitodellisuuteen ja hänen täytyy läpäistä tasoja paetakseen sieltä. Hän esimerkiksi muuttuu siaksi, liukuu alas vesiliukumäkeä, heittää tomaatteja oppilaita päin koulun leikkikentällä, ajaa moottoripyörää, muuttuu dinosaurukseksi ja tuhoaa luolamiehiä sekä "flengaa" puissa. == Aiheesta muualla == * Luokka:Super Nintendo Entertainment System -pelit Luokka:Sega Mega Drive -pelit Luokka:Vuoden 1994 videopelit Luokka:Simpsonit- pelit
Teemu Normio

Teemu Lauri Juhani Normio (s. 9. toukokuuta 1980 Tampere) on suomalainen entinen jääkiekkoilija, pelipaikaltaan laitahyökkääjä. Normio on naimisissa ja hänellä on kolme lasta. == Ura == Vuonna 1999 Normio aloitti pelaajauransa SM- tasolla Tapparassa, pelaten 13 ottelua. Kaudeksi 2001–2002 Normio siirtyi Rauman Lukkoon, jossa hän pelasi viisi kautta ennen kuin siirtyi Kärppiin. Normio saavutti Lukossa yhteensä 72 tehopistettä (24 maalia, 48 syöttöä). Ensimmäisen kautensa Kärpissä Normio pelasi 2006–2007, saavuttaen 25 tehopistettä (16 maalia, 9 syöttöä). Seuraavalla kaudella 2007–2008 Normio pelasi 54 ottelua, joissa saavutti 19 tehopistettä (9 maalia, 10 maalisyöttöä). SM-liigakauden 2010–2011 alussa Normio oli koeajalla KalPassa, jossa hän pelasi kaksi ottelua. Marraskuussa 2010 hän siirtyi Ässiin, jossa hän pelasi 10 ottelua. Loppukauden hän pelasi AL-Bank Ligaenin Frederikshavn White Hawksissa. ==Tilastoja== 1999–2000 Tappara SML 11 0 0 0 0 2 0 0 0 0 JMM 7 1 0 1 25 2000–2001 Hermes Mestis 40 12 18 30 61 8 2 5 7 10 2001–2002 Lukko SML 54 7 16 23 54 – – – – – 2002–2003 Lukko SML 53 4 7 11 59 – – – – – 2003–2004 Lukko SML 53 1 5 6 60 4 0 1 1 4 2004–2005 Lukko SML 54 1 4 5 42 9 3 2 5 4 2005–2006 Lukko SML 45 8 13 21 42 – – – – – 2006–2007 Kärpät SML 56 14 9 23 60 10 2 0 2 35 2007–2008 Kärpät SML 39 6 5 11 46 15 3 5 8 16 2008–2009 Kärpät SML 46 6 5 11 36 15 2 0 2 12 2009–2010 Kärpät SML 41 2 4 6 61 10 0 0 0 4 2010–2011 KalPa SML 2 0 0 0 4 – – – – – Ässät SML 10 1 0 1 10 – – – – – Frederikshavn DEN 13 5 4 9 20 7 0 0 0 29 11 kautta yhteensä SML 464 50 68 118 474 65 10 8 18 75 ==Lähteet== Luokka:Suomalaiset jääkiekkoilijat Luokka:Vuonna 1980 syntyneet Luokka:Elävät henkilöt
Älä kerro äidille

Älä kerro äidille (Queer as Folk) on brittiläinen komedia- ja draamasarjahttp://www.discshop.fi/elokuvat/ala_kerro_aidille/L34407, jonka ensimmäinen jakso näytettiin Britanniassa 23. helmikuuta 1999. Sarjan tuotti televisioyhtiö Red Production Company, ja sarja päättyi loppuvuodesta 1999. Suomessa sarjaa esitettiin televisiokanava Nelosella 2000-luvun alkupuolella ja sarja päättyi Suomessa kesäkuussa 2002. Heinäkuusta 2008 alkaen sarjaa saa myös DVD:nä. Sarjan suomenkielinen nimi on todennäköisesti peräisin Helsingissä vuodesta 1992 toimineesta homoyökerhosta DTM (alunp. Don't Tell Mama). ==Hahmot== Sarjassa seurataan kolmen homomiehen Stuart Alan Jonesin (Aidan Gillen), Vince Tylerin (Craig Kelly) ja Nathan Maloneyn (Charlie Hunnam) elämää Manchesterissä Canal Streetillä.http://www.imdb.com/title/tt0185102/ ===Stuart Alan Jones=== Itsevarma Stuart on 29-vuotias ja varsinainen miestennielijä. Hän ei peittele seksuaalista suuntautumistaan, vaikkei olekaan kertonut siitä vanhemmilleen. Menevä ja raju Stuart työskentelee yhteyspäällikkönä. Ensimmäisessä jaksossa Stuart saa pojan homoseksuaalisen naispuolisen ystävättärensä Romeyn kanssa. ===Vincent ”Vince” Tyler=== Myös 29-vuotias Vince on kiltti, tavallinen ja välillä myös melko epävarma persoona. Hän on ollut murrosiästään asti rakastunut parhaaseen ystäväänsä Stuartiin. Vince työskentelee valintamyymälässä, eikä ole kertonut työtovereilleen homoudestaan, mutta hänen äitinsä Hazel sen sijaan käy usein homobaareissa (vaikka onkin hetero) jopa poikansa Vincen ja hänen kavereidensa kanssa. ===Nathan Maloney=== Vasta 15-vuotias Nathan tapaa Vincen ja Stuartin eräänä iltana Canal Streetillä päätyen yöksi Stuartin asuntoon ja rakastuu tähän. Vaikka Nathan onkin vielä kovin nuori, hän alkaa kulkea homobaareissa ja hän ystävystyy Stuartin ja Vincen kanssa. Nathanin Janice-äiti on arvannut poikansa olevan homoseksuaali ja hyväksyy asian, toisin kuin Nathanin isä. Nathan on koko sarjan ajan rakastunut Stuartiin. ==Näyttelijät== ==Katso myös== * Älä kerro äidille 2 == Lähteet == Luokka:1990-luvun brittiläiset draamasarjat Luokka:2000-vuosikymmenen brittiläiset draamasarjat Luokka:Elokuvat seksuaali- ja sukupuolivähemmistöistä Luokka:Channel 4:n televisio-ohjelmat
Laivastolaki

Laivastolaki on laki, joka säädettiin 1927 Suomen laivaston perushankintaohjelman takaamiseksi. Laki mahdollisti laivaston uudistamisen siitä, mitä oli saatu pääasiassa venäläisiltä Suomen itsenäistyttyä. Keskustelu Suomen laivaston tilasta alkoi torpedovene S2:n uppoamisesta 1925, minkä seurauksena perustettiin asiaa ajamaan Suomen Laivastoyhdistys ry. Asiaa lähti edistämään myös Helsingin Sanomat. Laivastolaissa määriteltiin hankittavaksi kaksi panssarilaivaa, Ilmarinen ja Väinänöinen, neljä sukellusvenettä ja neljä moottoritorpedovenettä. Suomen laivastoyhdistys muutti nimensä hankintojen lähdettyä liikkeelle 1931 Suomen Laivastoliitto ry:ksi sekä lopulta Meriliitto ry:ksi. Luokka:Suomen merivoimat Luokka:Suomen laki
Broadwood

Broadwood (Broadwood and Sons) on vanhin ja yksi arvossa pidetyimmistä pianovalmistajista maailmassa. Yritys on saanut nimensä perustajaltaan John Broadwoodilta. Broadwoodin instrumentteja ovat soittaneet Mozart, Haydn, Dusík, Beethoven, Chopin ja Liszt. Yrityksellä on kuninkaallinen valtuutus kuningatar Elisabet II:n pianovalmistajana. == Aiheesta muualla == * Broadwood in the Piano - Photoarchive Luokka:Brittiläiset teollisuusyritykset Luokka:Pianonvalmistajat